b'\n_START_ARTICLE_\nDicronocephalus dabryi\n_START_SECTION_\nUtseende\n_START_PARAGRAPH_\nEn middelsstor (17-27 millimeter), gr\xc3\xa5tt best\xc3\xb8vet gullbasse, bunnfargen er svart. Den svarte grunnfargen er sylnlig p\xc3\xa5 det meste av hodet, p\xc3\xa5 to brede lengdestriper p\xc3\xa5 pronotum og p\xc3\xa5 tre flekker som st\xc3\xa5r p\xc3\xa5 en rekke fra "skuldrene" og bakover p\xc3\xa5 dekkvingene. P\xc3\xa5 hodet har hannene to noks\xc3\xa5 lange, krumme, forgrenede horn som ligner mye p\xc3\xa5 et hjortegevir. Pronotum er ovalt (avrundede bakhj\xc3\xb8rner). Beina, s\xc3\xa6rlig forbeina, er lange. Beina er m\xc3\xb8rkbrune til svarte.\n_START_SECTION_\nLevevis\n_START_PARAGRAPH_\nLarvene utvikler seg i jorda. Hunnen samler friske blader, som hun ruller sammen, legger et egg p\xc3\xa5 og begraver. Hannenes forlengede forbein og horn tyder p\xc3\xa5 at de kjemper om hunnene.\n_START_SECTION_\nUtbredelse\n_START_PARAGRAPH_\nArten er utbredt i Kina (Yunnan) og Tibet.'